หน่วยขึ้นตรงกองทัพเรือ ทั่วประเทศ จัดพิธีบำเพ็ญกุศลปัณรสมวาร 15 วัน
เมื่อวันที่ 28 ต.ค.59 ที่กองทัพเรือ พล.ร.อ.ณะ อารีนิจ ผู้บัญชาการทหารเรือ เป็นประธานในพิธีบำเพ็ญกุศลปัณรสมวาร (15 วัน) พระบาทสมเด็จพระปรมินทรมหาภูมิพลอดุลยเดช เพื่อถวายเป็นพระราชกุศล ณ ท้องพระโรง พระราชวังเดิม โดยมีคณะนายทหารชั้นผู้ใหญ่ และข้าราชการกองทัพเรือร่วมพิธีฯ โดยกองทัพเรือกำหนดจัดในพื้นที่ต่าง ๆ ที่กองทัพเรือรับผิดชอบ แบ่งเป็น 6 พื้นที่ ดังนี้ ,1.พื้นที่กรุงเทพฯ และปริมณฑล จัดเป็นส่วนรวมที่ ท้องพระโรง พระราชวังเดิม เขตบางกอกใหญ่ กรุงเทพมหานคร,2.พื้นที่จังหวัดชลบุรี และจังหวัดระยอง จัดเป็นส่วนรวมที่ กองบัญชาการกองเรือยุทธการ อำเภอสัตหีบ จังหวัดชลบุรี,3.พื้นที่จังหวัดนครศรีธรรมราช จังหวัดสุราษฎร์ธานี และจังหวัดสงขลา จัดเป็นส่วนรวมที่ กองบัญชาการทัพเรือภาคที่ 2 อำเภอเมืองสงขลา จังหวัดสงขลา,4.พื้นที่จังหวัดพังงา จังหวัดภูเก็ต จังหวัดกระบี่ และจังหวัดสตูล จัดเป็นส่วนรวมที่ กองบัญชาการทัพเรือภาคที่ 3 อำเภอเมืองภูเก็ต จังหวัดภูเก็ต,5.พื้นที่หน่วยในความรับผิดชอบของกองบัญชาการป้องกันชายแดนจันทบุรีและตราด จัดเป็นส่วนรวมที่ กองบัญชาการป้องกันชายแดนจันทบุรีและตราด อำเภอเมืองจันทบุรี จังหวัดจันทบุรี ,6.พื้นที่จังหวัดนครพนม จังหวัดหนองคาย จังหวัดอุบลราชธานี จังหวัดเชียงราย จัดเป็นส่วนรวมที่ กองบัญชาการหน่วยเรือรักษาความสงบตามลำแม่น้ำโขง อำเภอเมืองนครพนม จังหวัดนครพนม,นอกจากนี้ด้วยสำนึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช กองทัพเรือ โดยหน่วยขึ้นตรงกองทัพเรือ และหน่วยเฉพาะกิจกองทัพเรือทั่วประเทศจัดพิธีบำเพ็ญพระราชกุศลฯ ทุกวันในเวลา 19.09 น. เป็นเวลา 100 วัน นับตั้งแต่พระบาทสมเด็จพระปรมินทรมหาภูมิพลอดุลยเดช เสด็จสวรรคต ตลอดจนเปิดลงนามแสดงความอาลัยฯ เพื่อให้ข้าราชการ ครอบครัวกองทัพเรือและประชาชน แสดงความอาลัย พระบาทสมเด็จพระปรมินทรมหาภูมิพลอดุลยเดช,ขณะที่พล.ร.อ.สุชีพ หวังไมตรี ผู้บัญชาการกองเรือยุทธการ เป็นประธานในพิธีบำเพ็ญกุศลในโอกาส ปัณรสมวาร (15 วัน) พระบรมศพ พระบาทสมเด็จพระปรมินทรมหาภูมิพลอดุลยเดช เพื่อถวายเป็นพระราชกุศล พร้อมด้วยหน่วยขึ้นตรงกองทัพเรือ (พื้นที่จังหวัดชลบุรี และจังหวัดระยอง) เข้าร่วมพิธี ณ พุทธสถานเฉลิมพระเกียรติ 84 พรรษา กองเรือยุทธการ อำเภอสัตหีบ จังหวัดชลบุรี,ด้านพล.ร.ท.สุรพล คุปตะพันธ์ ผู้บัญชาการทัพเรือภาคที่ 3 เป็นประธานพิธีบำเพ็ญกุศลอุทิศ แด่พระบาทสมเด็จพระปรมินทรมหาภูมิพลอดุลยเดช ครบรอบวันสวรรคต 15 วัน วันปัณรสมวาร โดยมีกำลังพลในทัพเรือภาคที่ 3 และหน่วยกำลังทางบกที่ขึ้นการบังคับบัญชากับทัพเรือภาคที่ 3 พื้นที่ จังหวัดพังงา จังหวัดภูเก็ต จังหวัดกระบี่ และพื้นที่ จังหวัดสตูล ร่วมในพิธี ณ กองบัญชาการทัพเรือภาคที่ 3 อำเภอเมือง จังหวัดภูเก็ตเมื่อวันที่ 28 ตุลาคม 2559 พลเรือตรี เชษฐา ใจเปี่ยม ผู้บังคับหมู่เรือรักษาการณ์วังไกลกังวล นำคณะ นายทหาร เเละข้าราชการ ในหมู่เรือรักษาการณ์วังไกลกังวล ร่วมลงนามแสดงความอาลัย แด่พระบาทสมเด็จพระปรมินทรมหาภูมิพลอดุลยเดช ณ ศาลาราชประชาสมาคม วังไกลกังวล อำเภอหัวหิน จังหวัดประจวบคีรีขันธ์,พล.ร.ท.ปกรณ์ วานิช เจ้ากรมยุทธการทหารเรือ นำข้าราชการกรมยุทธการทหารเรือ ร่วมแสดงความอาลัย พระบาทสมเด็จพระปรมินทรมหาภูมิพลอดุลยเดช ณ กองบัญชาการกองทัพเรือ พื้นที่วังนันทอุทยาน เขตบางกอกน้อย กรุงเทพฯ,พล.ร.ต.วราห์ แทนขำ ผู้บัญชาการหน่วยเรือรักษาความสงบเรียบร้อยตามลำแม่น้ำโขง(ผบ.นรข.) นำกำลังพลหน่วยเรือรักษาความสงบเรียบร้อยตามลำแม่น้ำโขง (นรข.) และ สถานีเรือนครพนม ร่วมกับ ประชาชนทุกหมู่เหล่า ร่วมกระทำพิธีบำเพ็ญกุศลปัณรสมวาร (15 วัน) ตักบาตรข้าวสารอาหารแห้ง และถวายภัตตาหารเช้าแด่พระสงฆ์ เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช ณ ศาลาการเปรียญ วัดสว่างสุวรรณาราม บ้านกกต้อง ตำบลอาจสามารถ อำเภอเมือง จังหวัดนครพนม,พล.ร.ต.เชษฐา ใจเปี่ยม ผู้บังคับหมู่เรือรักษาการณ์วังไกลกังวล พร้อมทั้งผู้เเทนสโมสรโรตารีหัวหิน,มูลนิธิสว่างหัวหินธรรมสถาน,ชมรมลีลาศหัวหิน,ประชาชนในพื้นที่ เเละกำลังพลจากหมู่เรือรักษาการ์ณวังไกลกังวล ร่วมพิธีบำเพ็ญกุศลปัณรสมวาร (15 วัน) ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช ณ วัดสุขสำราญ อำเภอหัวหิน จังหวัดประจวบคีรีขันธ์.
หน่วยขึ้นตรงกองทัพเรือ และหน่วยเฉพาะกิจกองทัพเรือทั่วประเทศ จัดพิธีบำเพ็ญกุศลปัณรสมวาร (15 วัน) พระบาทสมเด็จพระปรมินทรมหาภูมิพลอดุลยเดช 
พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร,พระบาทสมเด็จพระปรมินทรมหาภูมิพลอดุลยเดช,ถวายสักการะถวายแด่,ถวายบังคม,แสดงความอาลัย,กองทัพเรือ,หน่วยขึ้นตรงกองทัพเรือ